rejauldu/bengali-wikipedia huggingface dataset:
বিমানবন্দর থানা বাংলাদেশের রাজধানী ঢাকার একটি থানা।   ইতিহাস  ২০০১ সালে ঢাকা সিটি কর্পোরেশনের ১ ও ৯৮ নং ওয়ার্ড এবং দক্ষিণখানের অংশবিশেষ নিয়ে গঠিত হয় বিমানবন্দর থানা।  অবস্থান ও সীমানা  ২৩°৪৯´ থেকে ২৩°৫১´ উত্তর অক্ষাংশ এবং ৯০°২৩´ থেকে ৯০°২৫´ পূর্ব দ্রাঘিমাংশ। উত্তরে পল্লবী থানা, উত্তরা ও দক্ষিণখান থানা, দক্ষিণে খিলক্ষেত থানা ও ক্যান্টনমেন্ট থানা, পূর্বে খিলক্ষেত থানা ও দক্ষিণখান থানা, পশ্চিমে ক্যান্টনমেন্ট থানা ও পল্লবী থানা।   তথ্যসূত্র    বহিঃসংযোগ   বিমান বন্দর থানা (ঢাকা মেট্রোপলিটন) - বাংলাপিডিয়া  বিষয়শ্রেণী:ঢাকা জেলার থানা
বারুয়াখালী উচ্চ বিদ্যালয় ঢাকা জেলার ঐতিহ্যবাহী একটি বিদ্যালয়।  অবস্থান ঢাকা জেলার নবাবগঞ্জ উপজেলাধীন বারুয়াখালী ইউনিয়নে বিদ্যালয়টি অবস্থিত।   ইতিহাস  ঢাকা জেলার নবাবগঞ্জ উপজেলার বারুয়াখালী ইউনিয়নে কোন মাধ্যমিক শিক্ষাপ্রতিষ্ঠান না থাকায় নব্বই এর দশকে বারুয়াখালী, শিকারীপাড়া ও জয়কৃষ্ণপুর ইউনিয়নের শিক্ষানুরাগী ব্যক্তিগণ বারুয়াখালী এলাকায় একটি মাধ্যমিক শিক্ষাপ্রতিষ্ঠান প্রতিষ্ঠার জন্য উদ্যোগ নেন। বেশ কয়েক বছর ধরে বিদ্যালয় প্রতিষ্ঠার জন্য বিভিন্ন কর্মসূচীর আয়োজন করা হয়। ১৯৯২ খ্রিস্টাব্দে বিদ্যালয়টি প্রতিষ্ঠিত হয়। একই সনের ১ জানুয়ারি থেকে বিদ্যালয়ের ছাত্রভর্তি ও পাঠদান কার্যক্রম শুরু করা হয়।  ২০১৭ খ্রিস্টাব্দে বিদ্যালয়ের ২৫বছর পূর্তিতে “রজত জয়ন্তী ” উৎসব পালন করা হয়।  অবকাঠামো বিদ্যালয়টি ২.০২ কাঠা জমির ওপর প্রতিষ্ঠিত, যার মধ্যে একাডেমিক ভবন ১.০২ কাঠা জায়গার ওপর নির্মাণ করা হয়েছে। লেখাপড়ার পাশাপাশি খেলাধুলা করার জন্য বিদ্যালয়ে ১.০১ কাঠা বিশিষ্ট একটি খেলার মাঠ রয়েছে।  শ্রেণিকার্যক্রম এই বিদ্যালয়ে ৬ষ্ঠ থেকে দশম শ্রেণি পর্যন্ত পাঠদান করানো হয়। বিদ্যালয়ের ৯ম-১০ম শ্রেণিতে নিম্নোক্ত বিভাগসমূহ চালু রয়েছেঃ  বিজ্ঞান বিভাগ  ব্যবসায় শিক্ষা বিভাগ  মানবিক বিভাগ   প্রাত্যহিক সমাবেশ  সুশৃঙ্খল মন ও আনুগত্য তৈরিতে, এই বিদ্যালয়ে প্রতিদিন শিক্ষা কার্যক্রমের পূর্বে সমাবেশ হয়ে থাকে।   শিক্ষক-অভিভাবক সম্মেলন  বিদ্যালয়ের শিক্ষকমন্ডলী এবং ছাত্রছাত্রীদের অভিভাবকরা মিলে বিভিন্ন সময়ে একসঙ্গে আলোচনা করে থাকে। সেখানে ছাত্রছাত্রীদের সমস্যা ও প্রতিকারের আলোচনা করা হয়॥   সুযোগ-সুবিধা  এই বিদ্যালয়ে শিক্ষার্থীদের জন্য লাইব্রেরী, কম্পিউটার ল্যাব, বিজ্ঞান ল্যাব রয়েছে।  অডিটোরিয়াম রুম রয়েছে এবং প্রতি বছর সাংস্কৃতিক প্রতিযোগিতা অনুষ্ঠিত হয়। এই বিদ্যালয়ে প্রতি বছর বার্ষিক ক্রীড়া প্রতিযোগিতা অনুষ্ঠিত হয়। শিক্ষার্থীদের জন্য বিশুদ্ধ পানির ব্যবস্থা ও রয়েছে এখানে।   প্রধান শিক্ষক  বিদ্যালয়ের বর্তমান প্রধান শিক্ষক মো. হারুন অর রশিদ।  থাম্ব|বিদ্যালয়ের প্রধান শিক্ষক ১৯৯২খ্রিঃ থেকে ২০২৫খ্রিঃ পর্যন্ত যাঁরা বিদ্যালয়ের প্রধান শিক্ষকের দায়িত্ব পালন করছেনঃ  স্বপন কুমার ভৌমিক। বিএ, বিএড- ০১/০১/১৯৯২ থেকে ৩০/০৯/২০১৪ পর্যন্ত।  সাহিদা বেগম। বিএ, বিএড (ভারপ্রাপ্ত)-০১/১০/২০১৪ থেকে ৩১/১২/২০১৪ পর্যন্ত।  মো. হারুন অর রশিদ। বিএ, বিএড (ভারপ্রাপ্ত)-০১/০১/২০১৫ থেকে ৩১/০৮/২০১৫ পর্যন্ত।  এমএম হুমায়ুন কবীর। বিএ, বিএড-০১/০৯/২০১৫ থেকে ২৭/০৪/২০২৪ পর্যন্ত ।  মো. হারুন অর রশিদ। বিএ, বিএড ২৮/০৪/২০২৪ থেকে চলমান।   একাডেমিক স্বীকৃতি বিদ্যালয়টি ১৯৯৪ সনে নিম্ন মাধ্যমিক বিদ্যালয় এবং ১৯৯৫ সনে মাধ্যমিক বিদ্যালয় হিসেবে ঢাকা শিক্ষা বোর্ড থেকে স্বীকৃতি পায়।  ১৯৯৪ সালে অত্র বিদ্যালয়টি এম.পি.ভুক্তির অনুমোদন পায়।   তথ্যসূত্র   বিষয়শ্রেণী:১৯৯২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৯২-এ বাংলাদেশে প্রতিষ্ঠিত
গুমেরসিন্ডো গোমেজ (২১ জানুয়ারী ১৯০৭ – ৩১ জানুয়ারী ১৯৮০) একজন বলিভিয়ার ফুটবল স্ট্রাইকার ছিলেন।   কর্মজীবন  তার কর্মজীবনে তিনি ১৯৩০ ফিফা বিশ্বকাপে বলিভিয়া জাতীয় দলের হয়ে একটি ম্যাচ খেলেন। ক্লাব ফুটবলে তার ক্যারিয়ার ১৯২৯ থেকে ১৯৩১ World Football stats মধ্যে অরুরো রয়্যালে কেটেছে।   তথ্যসূত্র    বহিঃসংযোগ        বিষয়শ্রেণী:১৯০৭-এ জন্ম বিষয়শ্রেণী:১৯৮০-এ মৃত্যু বিষয়শ্রেণী:১৯৩০ ফিফা বিশ্বকাপের খেলোয়াড় বিষয়শ্রেণী:বলিভিয়ার আন্তর্জাতিক ফুটবলার বিষয়শ্রেণী:বলিভীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:পুরুষ ফুটবল ফরোয়ার্ড
বাউসেল একটি অস্ট্রেলীয় ঘড়ি প্রস্তুতকারক। এটি সিডনিতে ২০১১ সালে ক্রিস্টোফ হোপ দ্বারা প্রতিষ্ঠিত হয়েছিল।  বাউসেল ছিল প্রথম এবং একমাত্র অস্ট্রেলীয় ঘড়ি কোম্পানি বেইস ওয়ার্ল্ড এ আমন্ত্রিত।  বাউসেল সিডনি অপেরা হাউস, ফকার এবং রয়্যাল অস্ট্রেলিয়ান এয়ার ফোর্সের সাথে সহযোগিতা করেছে। বাউসেল অস্ট্রেলিয়ান আর্মি ইন্টেলিজেন্স কর্পস এবং স্পেশাল ফোর্সেরও একজন সরবরাহকারী।   তথ্যসূত্র    বহিঃসংযোগ     বিষয়শ্রেণী:সিডনি ভিত্তিক প্রস্তুতকারক কোম্পানি বিষয়শ্রেণী:হাতঘড়ি মার্কা বিষয়শ্রেণী:বিলাসবহুল মার্কা বিষয়শ্রেণী:অস্ট্রেলিয়ার হাতঘড়ি প্রস্তুতকারক কোম্পানি বিষয়শ্রেণী:অস্ট্রেলিয়ার ঘড়ি প্রস্তুতকারক কোম্পানি বিষয়শ্রেণী:অস্ট্রেলীয় মার্কা বিষয়শ্রেণী:উইকিউপাত্তে প্রাতিষ্ঠানিক ওয়েবসাইট নেই বিষয়শ্রেণী:২০১১-এ প্রতিষ্ঠিত প্রস্তুতকারক কোম্পানি বিষয়শ্রেণী:২০১১-এ প্রতিষ্ঠিত অস্ট্রেলীয় কোম্পানি
ভারত ক্রিকেট দল দুইটি টুয়েন্টি২০ আন্তর্জাতিক খেলার জন্য আয়ারল্যান্ড সফর করে, যা জুন ২০১৮-এ অনুষ্ঠিত হয়।   দলীয় সদস্য    গ্যারি উইলসন (অধিঃ)  অ্যান্ড্রু বালবির্নি  পিটার চেজ  জর্জ ডকরেল  জশ লিটল  অ্যান্ড্রু ম্যাকব্রায়ান  কেভিন ওব্রায়েন  উইলিয়াম পোর্টারফিল্ড  স্টুয়ার্ট পয়েন্টার  বয়েড র‌্যাঙ্কিন  জেমস শ্যানন  সিমি সিং  পল স্টার্লিং  স্টুয়ার্ট থম্পসন বিরাট কোহলি (অধিঃ)  জসপ্রীত বুমরাহ  যুজবেন্দ্র চাহাল  শিখর ধাওয়ান  মহেন্দ্র সিং ধোনি (উইঃ)  দিনেশ কার্তিক  সিদ্ধার্থ কল  ভুবনেশ্বর কুমার  মনিশ পাণ্ডে  হার্দিক পাণ্ড্য  লোকেশ রাহুল  সুরেশ রায়না  রোহিত শর্মা  ওয়াশিংটন সুন্দর  কুলদীপ যাদব  উমেশ যাদব  টি২০আই সিরিজ ১ম টি২০আই  ২য় টি২০আই  তথ্যসূত্র  বহিঃসংযোগ  বিষয়শ্রেণী:২০১৮-এ আইরিশ ক্রিকেট বিষয়শ্রেণী:২০১৮-এ ভারতীয় ক্রিকেট বিষয়শ্রেণী:২০১৮-এ আন্তর্জাতিক ক্রিকেট প্রতিযোগিতা বিষয়শ্রেণী:ভারত ক্রিকেট দলের আয়ারল্যান্ড সফর
ব্যবহার   This template can add a label to a wikilink to obtain a better readable link. We can use this to create this link: [[ডেমোটিক লিপি (মিশরীয়)|মিশরীয় ডেমোটিক]]   Without label: [[]] →    With label: [[{{আইএসও ১৫৯২৪/wp-name|Egyd}}{{আইএসও ১৫৯২৪/wp-name/label|Egyd}}]] →    বর্তমান তালিকা  At is moment of writing, labels provided are: | Egyd = মিশরীয় ডেমোটিক | Hrkt = কাতাকানা বা হিরাগানা | Qaaa = আইএসও ১৫৯২৪ | Qabx = আইএসও ১৫৯২৪ | Syre = সিরিয়াক লিপি | Syrj = সিরিয়াক লিপি | Syrn = সিরিয়াক লিপি | Zinh = আইএসও ১৫৯২৪ | Zxxx = আইএসও ১৫৯২৪ | Zyyy = আইএসও ১৫৯২৪ | Zzzz = আইএসও ১৫৯২৪   বিস্তারিত  By default the pipe symbol is added when a label exists. Setting the option add pipe=no will return no pipe.  When no label is needed (the page name is good right away), the template returns a blank:  No label needed: [[{{tlx|আইএসও ১৫৯২৪/wp-name|Latn}}{{tlx|আইএসও ১৫৯২৪/wp-name/label|Latn}}]] →    আরও দেখুন
দ্য লবস্টার () জর্জ ল্যান্থিমস কর্তৃক পরিচালিত, সহ-লিখিত, সহ-প্রযোজিত ২০১৫ সালের একটি অ্যাবসারবিস্ট, ডিস্টোপিয়ান ব্ল্যাক কমেডি চলচ্চিত্র। এখানে অদূর ভবিষ্যতের এক পৃথিবীকে দেখানো হয়, যেখানে সঙ্গীহীন একা বসবাস করা একধরনের অপরাধ। সদ্য বিচ্ছেদপ্রাপ্ত ডেভিড, চলচ্চিত্রের মূল চরিত্রকে, নতুন সঙ্গী পেতে একটি হোটেলে আনা হয়। ৪৫ দিনের মধ্যে কোন সঙ্গী খুঁজে না পেলে তাকে অন্য কোন প্রাণীতে পরিণত করা হবে। কি প্রাণী সে হতে চায়, হোটেল ম্যানেজারের এমন প্রশ্নের জবাবে ডেভিড জানায়, সে গলদা চিঙড়ী বা লবস্টার হতে চায়।  তথ্য সূত্র   বহিঃসংযোগ             বিষয়শ্রেণী:গ্রিক চলচ্চিত্র বিষয়শ্রেণী:ফরাসি চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:ব্রিটিশ চলচ্চিত্র বিষয়শ্রেণী:২০১৫-এর চলচ্চিত্র বিষয়শ্রেণী:২০১০-এর দশকের প্রণয়ধর্মী হাস্যরসাত্মক চলচ্চিত্র বিষয়শ্রেণী:এ২৪-এর চলচ্চিত্র বিষয়শ্রেণী:ব্রিটিশ বিদ্রুপাত্মক চলচ্চিত্র বিষয়শ্রেণী:ইংরেজি ভাষার ফরাসি চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:২০১০-এর দশকের মার্কিন চলচ্চিত্র বিষয়শ্রেণী:ইংরেজি ভাষার প্রণয়ধর্মী হাস্যরসাত্মক নাট্য চলচ্চিত্র বিষয়শ্রেণী:ইংরেজি ভাষার তিক্ত হাস্যরসাত্মক চলচ্চিত্র বিষয়শ্রেণী:২০১৫-এর তিক্ত হাস্যরসাত্মক চলচ্চিত্র
এ কে এম ফজলুুল হক বাংলাদেশের নওগাঁ জেলার রাজনীতিবিদ ও নওগাঁ-১ আসনের সাবেক সংসদ সদস্য।   প্রাথমিক জীবন  এ কে এম ফজলুুল হক নওগাঁ জেলায় জন্মগ্রহণ করেন।   রাজনৈতিক জীবন  হক ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে নওগাঁ-১ আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:নওগাঁ জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:চতুর্থ জাতীয় সংসদ সদস্য বিষয়শ্রেণী:নওগাঁ জেলার ব্যক্তি
নূর আহমদ ইঞ্জিনিয়ার মেমোরিয়াল উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান।   অবস্থান  প্রতিষ্ঠানটি চট্টগ্রাম জেলার নাজিরহাট পৌরসভার পূর্ব ফরহাদাবাদ এলাকায় অবস্থিত।   ইতিহাস  ২০০৩ সালে বিদ্যালয়টি প্রতিষ্ঠিত হয়।   ব্যবস্থাপনা  বিদ্যালয় পরিচালনার জন্য জনাব ডাঃ মোহাম্মদ ইবরাহীমকে সভাপতি করে ১৪ সদস্যের একটি পরিচালনা পরিষদ রয়েছে।   শিক্ষকবৃন্দ  বিদ্যালয়ের প্রধান শিক্ষক জনাব মোহাম্মদ শাহ আলম। এছাড়া এ বিদ্যালয় আরো ৯ জন শিক্ষক-শিক্ষিকা কর্মরত আছেন।   অবকাঠামো  বিদ্যালয়ের মোট জমির পরিমাণ ০.৭৮ শতক। বিদ্যালয়ের নিজস্ব অর্থায়নে মোট ৮৩৩৯ বর্গফুট আয়তনে দ্বিতল পাকা ভবন রয়েছে।   শিক্ষা কার্যক্রম  এ বিদ্যালয়ে সহ-শিক্ষা ব্যবস্থা রয়েছে। বর্তমানে দুই শতাধিক শিক্ষার্থী এ বিদ্যালয়ে অধ্যয়নরত আছে।   ফলাফল ও কৃতিত্ব  বিগত বছরের পাশের হার ৮৩%।   উল্লেখযোগ্য শিক্ষার্থী    আরও দেখুন   ফটিকছড়ি উপজেলার শিক্ষাপ্রতিষ্ঠানের তালিকা   তথ্যসূত্র    বহিঃসংযোগ   বিষয়শ্রেণী:ফটিকছড়ি উপজেলার শিক্ষাপ্রতিষ্ঠান
জন ডবি (মৃত্যু ১৯৫২) ছিলেন থিয়েটার এবং চলচ্চিত্রের একজন জনপ্রিয় অস্ট্রেলীয় অভিনেতা। তিনি প্রায়শই জর্জ ওয়ালেসের সাথে দেখা করতেন এবং আমেরিকায় কিছু সময়ের জন্য কাজ করেছিলেন। Andrew Pike and Ross Cooper, Australian Film 1900–1977: A Guide to Feature Film Production, Melbourne: Oxford University Press, 1998, 159.    তথ্যসূত্র   বিষয়শ্রেণী:জন্মের বছর অনুপস্থিত বিষয়শ্রেণী:১৯৫২-এ মৃত্যু বিষয়শ্রেণী:অস্ট্রেলীয় অভিনেতা
ই-অ্যাকাউন্টিং (বা অনলাইন অ্যাকাউন্টিং) হল ব্যবসায়িক অ্যাকাউন্টিং ফাংশনে অনলাইন এবং ইন্টারনেট প্রযুক্তির প্রয়োগ।  প্রচলিত মেইলের একটি ইলেকট্রনিক সংস্করণ ই-মেইলের মতো, ই-অ্যাকাউন্টিং হল বৈধ অ্যাকাউন্টিং এবং ট্রেসযোগ্য অ্যাকাউন্টিং প্রক্রিয়াগুলির "ইলেক্ট্রনিক সক্ষমতা" যা ঐতিহ্যগতভাবে ম্যানুয়াল এবং কাগজ-ভিত্তিক ছিল।  ই-অ্যাকাউন্টিং-এর মধ্যে নিয়মিত অ্যাকাউন্টিং ফাংশন, অ্যাকাউন্টিং গবেষণা এবং বিভিন্ন ইন্টারনেট-ভিত্তিক বা কম্পিউটার-ভিত্তিক অ্যাকাউন্টিং টুল, যেমন ডিজিটাল টুল কিট, বিভিন্ন ইন্টারনেট রিসোর্স, আন্তর্জাতিক ওয়েব-ভিত্তিক উপকরণ, ইনস্টিটিউট এবং কোম্পানির ডাটাবেসের মাধ্যমে অ্যাকাউন্টিং প্রশিক্ষণ এবং শিক্ষা জড়িত থাকে। যেগুলি ইন্টারনেট ভিত্তিক, ওয়েব লিঙ্ক, ইন্টারনেট ভিত্তিক অ্যাকাউন্টিং সফ্টওয়্যার এবং ইলেকট্রনিক আর্থিক স্প্রেডশীট টুলস দক্ষ সিদ্ধান্ত গ্রহণের জন্য।  একটি ওয়েব অ্যাপ্লিকেশনের মাধ্যমে অনলাইন অ্যাকাউন্টিং সাধারণত একটি সাধারণ মাসিক চার্জ এবং শূন্য-প্রশাসন পদ্ধতির উপর ভিত্তি করে ব্যবসায়গুলিকে মূল কার্যক্রমগুলিতে মনোনিবেশ করতে এবং ঐতিহ্যগত অ্যাকাউন্টিং সফ্টওয়্যার যেমন ইনস্টলেশন, আপগ্রেড, ডেটা ফাইল আদান প্রদান, ব্যাকআপ এবং বিপর্যয়ের মতো লুকানো খরচগুলি এড়াতে সহায়তা করে। পুনরুদ্ধার  ইলেকট্রনিক অ্যাকাউন্টিংয়ের সঠিক সংজ্ঞা নেই, তবে এটি কম্পিউটিং এবং নেটওয়ার্কিং প্রযুক্তির কারণে অ্যাকাউন্টিংয়ের পরিবর্তনগুলিকে বোঝায়। বেশিরভাগ ইলেকট্রনিক অ্যাকাউন্টিং পরিষেবাগুলি একটি পরিষেবা হিসাবে সফ্টওয়্যার হিসাবে দেওয়া হয়   ব্যবহারসমূহ    ই-ইনভয়েসিং  পরিশোধযোগ্য হিসাব  হিসাব গ্রহণযোগ্য  বেতন   তথ্যসূত্র    বহিঃসংগঠন      E-accounting এ ZOHO  ইলেকট্রনিক অ্যাকাউন্টিং এ Highradius  বিষয়শ্রেণী:১৯৯৮-এ কম্পিউটার সম্পর্কিত প্রবর্তন
নিনা হোসেন (জন্ম ১৫ ডিসেম্বর ১৯৭৩) ব্রিটিশ সাংবাদিক এবং আইটিএন চ্যানেলের আইটিএন দুপুরের সংবাদের প্রধান সংবাদ উপস্থাপিকা। তিনি আইটিএন নিউজ লন্ডন এর অন্যতম গুরুত্বপূর্ণ সংবাদ উপস্থাপিকা।  পটভূমি নিনা হোসেন  দক্ষিণ ইয়র্কশায়ারের  হাডারসফিল্ডে জন্মগ্রহণ করেন, তার পিতা একজন বাংলাদেশী এবং মা একজন ব্রিটিশ নাগরিক। তার পিতা ডক্টর তবারেক হোসেন (১৯৩৫–২০০২), বাংলাদেশে জন্মগ্রহণ করেন (তখন ভারতের অংশ ছিলো) এবং ১৯৬০-এ একজন ব্রিটিশে রূপান্তর হন (তখনও বাংলাদেশ পূর্ব পাকিস্তান ছিলো)। অ্যালকোহলের উপর তিনি ছিলেন একজন মনোরোগ বিশেষজ্ঞ, যিনি ১৯৭৩-এ শহরের মাঝে কিরক্লিস অ্যালকোহল সর্তকীকরন সেবা চালু করেন,এবং  দক্ষিণ ইর্য়কশায়ারের কর্নসান ফর মেন্টাল হেলথের প্রতিষ্ঠাতা এবং প্রেসিডেন্ট ছিলেন।  তারঁ পিতা নটিংহামের পামেলা নামের একজন ইংরেজ নার্সকে বিয়ে করেছিলেন। নিনা হোসেন উল্লেখ করেছেন তিনি কখনো বাংলাদেশ ভ্রমণ করেননি এবং তিনি বাংলায় কথা বলতে পারেন না। তিনি আরো উল্লেখ করেছেন তিনি এবং তার ছোট বোন রেজিনা মুসলিম।  টেলিভিশন কর্মজীবন  ছোটকাল থেকেই নিনার সাংবাদিক হওয়ার স্বপ্ন ছিলো। দুরহাম বিশ্ববিদ্যালয় থেকে তিনি ডিগ্রী অর্জন করেছিলেন। ল্যাংঙ্কাশায়ার বিশ্ববিদ্যায়লের সাংবাদিকতা, মিডিয়া ও যোগাযোগ  বিভাগ হহতে স্নাতকোত্তর ডিগ্রী অর্জন করেন।Nina Hossain  at Knight Ayton Management  ১৯৯৬-এ প্রশিক্ষণার্থী হিসেবে আইটিভির লুকএরাউন্ডে নির্বাচিত হন যেখানে তিনি একজন সংবাদ উপস্থাপিকা,প্রযোজক এবং রির্পোটার ছিলেন। ২০০০ সালে মেডিকেল  চ্যানেলে একজন উপস্থাপিকা ছিলেন। ২০০১-এ বিবিসি লন্ডনের বিবিসি লন্ডন নিউজ এর সংবাদ উপস্থাপিকা ও রিপোর্টার ছিলেন। মার্চ ২০০৪-এ অনুষ্ঠানটির প্রধান সঞ্চালক মনোনিত হন।  শিশুদের জন্য প্রতিযোগিতা হার্ড স্পেল সিজন ১ এর তিনি শব্দ উচ্চারক ছিলেন,পরবর্তীততে তিনি স্টার স্পেল এর ও সঞ্চালক ছিলেন যেটি মূলত ছিলো বিখ্যাত ব্যক্তিদের নিয়ে করা অনুষ্ঠান। যখন স্টার স্পেল পূর্ন সিরিজে রূপান্তর হল, তখন তিনি আইটিভিতে যোগদান করলেন তখন অনুষ্ঠানটি মিশাল হোসেন পরিচালনা করতেন এবং হার্ড স্পেল সিজন ২ ও তিনি পরিচালনা শুরু করেছিল। ২০০৪ এর নভেম্বরে তিনি আইটিএন  চ্যানেলে যোগ দিয়েছিলো আইটিভির আইটিভি ইভেনিং নিউজ এ সঞ্চালক হিসেবে যখন ম্যারি নাইটিঙ্গেল মাতৃত্বের ছুটি নিয়েছিলো। নাইটিঙ্গেলের পুনরায় যোগদানের ফলে নিনা আইটিভি দুপুরের খবর,আইটিভি বিকেলের খবর,আইটিভি দশটার খবর,আইটিভি সাপ্তাহিক বুলেটিন পরিচালনা করতেন।  ২০১০-এ তিনি জিএমটিভির অতিথি উপস্থাপিকা ছিলেন।  জুন ২০১০-এ কেটি দেরহেম এর স্থলে লন্ডন টুনাইট এর সঞ্চালক ছিলেন ডোনাল ম্যাইনটাইরির পাশাপাশি। ২০১৬-এ বর্তমানে তিনি আইটিভি দুপুরের খবর ও লন্ডন টুনাইটের সঞ্চালক এবং আইটিভি বিকালের খবর,রাতের খবর,সাপ্তাহিক খবরের অনিয়মিত সঞ্চালিকা।  পুরস্কার ও মনোনয়ন  জানুয়ারি ২০১৫-এ, মিডিয়ায় সেবার জন্য তিনি ব্রিটিশ মুসলিম এ্যাওয়ার্ড এ মনোনিত হন।  তথ্যসূত্র  বহিঃসংযোগ  Nina Hossain at Knight Ayton Management   বিষয়শ্রেণী:বাংলাদেশী বংশোদ্ভূত ইংরেজ ব্যক্তি বিষয়শ্রেণী:জীবিত ব্যক্তি
চার দরবেশের গল্প ( কিস্সা-ই চাহার দরবেশ, ), উর্দুতে  যার শিরোনাম বাগ-ও বাহার (, ) সেটি ১৩ শতকের গোড়ার দিকে ফার্সি ভাষায় লেখা আমির খসরুর রূপক গল্পের একটি সংকলন।  জনশ্রুতি আছে যে আমির খসরুর গুরু এবং সুফি সাধক নিজামউদ্দিন আউলিয়া অসুস্থ হয়ে পড়েছিলেন। তাঁকে উৎসাহিত করার জন্য, আমির খসরু তাঁকে সহস্র এক আরব্য রজনী-এর শৈলীতে ধারাবাহিক আকারে গল্প বলতে শুরু করেন।   শৈলী  বইটি সহস্র এক আরব্য রজনী -র মতো, অসমাপ্ত গল্প প্রণয়ন করে পরের গল্পটির সাথে সংযোগ ঘটিয়ে দিনের পর দিন গল্পের শৃঙ্খল চালিয়ে যাবার পদ্ধতিতে গল্প বলা। এর কেন্দ্রীয় চরিত্রে আছে একজন রাজা, আজাদ বখত, যে নিজের মৃত্যুর কথা চিন্তা করে বিষণ্ণ হয়ে পড়ে এবং নিজের প্রাসাদ থেকে বেরিয়ে পড়ে জ্ঞানী ব্যক্তিদের খোঁজ করতে। সে একটি কবরস্থানে চারজন দরবেশের কাছে আসে এবং তাদের চমৎকার গল্প শোনে। প্রতিটি দরবেশ তার নিজস্ব গল্প বর্ণনা করে, যা মূলত তাদের নিজস্ব অতীত জীবনের প্রেম এবং বিশ্বস্ততার অভিজ্ঞতার উপর নির্ভর করে বলা। চতুর্থ দরবেশ যখন তার গল্প শেষ করে, তখন রাজা আজাদ বখত হঠাৎ জানতে পারে যে তার এক স্ত্রী এক পুত্র সন্তানের জন্ম দিয়েছে। আনন্দে উদ্বেলিত হয়ে আজাদ বখত বিরাট এক ভোজের ব্যবস্থা করার আদেশ দেয়। জিন সমাজের মহান রাজা মালিক সিহপালের সহায়তায়, আজাদ বখত সমস্ত বিচ্ছিন্ন প্রেমিকদের একে অপরের সাথে মিলিয়ে দিতে বিয়ের ব্যবস্থা করে, যেমন ইয়েমেন থেকে বণিকের পুত্রের বিয়ে হয় দামসিকের রাজকুমারীর, ফার্সের রাজপুত্রের বিয়ে হয় বসরার রাজকুমারীর সঙ্গে, আজমের রাজকুমারের সাথে বিয়ে হয় ফারাংয়ের রাজকুমারীর, জিনদের রাজকুমারীর বিয়ে হয় নিমরোজের রাজকুমারের সঙ্গে এবং মালিক সাদিক দ্বারা অপহরণ করা দরবারীর কন্যার সঙ্গে চীনের রাজকুমারের বিয়ে হয়। আনন্দের সাথে প্রত্যেকেই ইচ্ছা পূরিত হয়।   অনুবাদ  এই গল্পগুলি মূলত আমির খসরু লিখেছিলেন ফার্সি ভাষায়, যার শিরোনাম ছিল কিস্সা-ই চাহার দরবেশ। প্রাথমিকভাবে এটি উর্দুতে অনুবাদ করেছিলেন মীর হোসেন আতা তেহসিন এবং তার শিরোনাম ছিল নভ তরজ-ই-মুরাসা (, "নতুন অলঙ্কৃত শৈলী")। তবে ভাষাটি অত্যন্ত উচ্চস্তরের ছিল এবং তাই সাধারণ জনগণ এটি উপভোগ করতে পারেননি। ১৮০১ সালে, কলকাতার ফোর্ট উইলিয়াম কলেজ ভারতীয় সাহিত্য অনুবাদের একটি প্রকল্প শুরু করে। সাহিত্যের একজন বিখ্যাত পণ্ডিত জন বোর্থউইক গিলক্রিস্ট কলেজের একজন কর্মচারী মীর আম্মানকে বলেছিলেন এই বইটি সহজ উর্দু ভাষায় অনুবাদ করতে। মীর আম্মান এটিকে ফার্সি থেকে সহজবোধ্য উর্দুতে অনুবাদ করেন, তিনি এর নাম দেন বাগ ও বাহার। পরে, ১৮৫৭ সালে, ডানকান ফোর্বস এটিকে ইংরেজিতে পুনরায় অনুবাদ করেন। মীর আম্মানের অনুবাদ এখনও তাঁর সময়ের সাধারণ দৈনিক ভাষার জন্য উর্দু সাহিত্যের একটি ধ্রুপদী রচনা হিসাবে উপভোগ করা হয়।   পরিবর্তিত আকার  ভারতীয় চলচ্চিত্রে প্রফুল্ল ঘোষের চার দরবেশ (১৯৩৩) এবং হোমি ওয়াদিয়ার চার দরবেশ (১৯৬৪), এই গল্পগুলির উপর ভিত্তি করে তৈরি হয়েছিল।   আরও দেখুন    ওয়ান থাউজেন্ড অ্যাণ্ড ওয়ান নাইটস  হামজানামা  ফার্সি সাহিত্য   তথ্যসূত্র    বহিঃসংযোগ    বাগ ও বাহার, বা টেলস অফ দ্য ফোর দরবেশেস অনলাইন  ডাউনলোডের জন্য বাগ ও বাহার বিষয়শ্রেণী:ভারতীয় কিংবদন্তি বিষয়শ্রেণী:ভারতীয় রূপকথা বিষয়শ্রেণী:উর্দু ভাষার সাহিত্য বিষয়শ্রেণী:ফার্সি ভাষার সাহিত্য বিষয়শ্রেণী:ভারতীয় লোককাহিনি বিষয়শ্রেণী:চিশতিয়া তরিকা বিষয়শ্রেণী:সুফি সাহিত্য বিষয়শ্রেণী:১৩শ শতাব্দীর ফার্সি বই
পাংশা সরকারি জর্জ উচ্চ বিদ্যালয় () বাংলাদেশের রাজবাড়ী জেলার পাংশা উপজেলার একটি ঐতিহ্যবাহী শিক্ষাপ্রতিষ্ঠান। পাংশা উপজেলার প্রাণকেন্দ্রে প্রায় ৫একর৫৮শতাংশ জমির উপর বিদ্যালয়টি অবস্থিত। ১৯১৬ সালে বিদ্যালয়টি প্রতিষ্ঠা করা হয় এবং ২০১৮ সালের ২১শে মে প্রতিষ্ঠানটি সরকারি করণ করা হয়।   প্রতিষ্ঠার ইতিহাস বিদ্যালয়টি স্থানীয় শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যক্তিগনের মহতী উদ্যাগে ১৯১৬ সালে প্রতিষ্ঠা করা হয়। যুগ যুগ ধরে শিক্ষা বিস্তারে বিদ্যালয়টি অগ্রণী ভূমিকা পালন করে আসছে।  সরকারি করণ  ২০১৮ সালের ২১শে মে  প্রতিষ্ঠানটি সরকারি করণ করা হয়।  একাডেমিক কোর্স চালুর ইতিহাস   ক্যাম্পাস  বিদ্যালয়ে ১টি পুরাতন ভবন, ১টি তিনতলা ভবন, ২টি দ্বিতল ভবন নিয়ে গঠিত। ছাত্রদের কোলাহলে প্রায় ৩ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত।   শিক্ষক-শিক্ষার্থী  এই বিদ্যালয়ে মোট শিক্ষার্থী সংখ্যা প্রায় ১৩০০জন।   একাডেমিক কোর্স    স্বেচ্ছাসেবক সংগঠনসমূহ    তথ্যসূত্র   বিষয়শ্রেণী:রাজবাড়ী জেলার বিদ্যালয় বিষয়শ্রেণী:১৯১৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯১৬-এ ব্রিটিশ ভারতে প্রতিষ্ঠিত বিষয়শ্রেণী:পাংশা উপজেলা
সেন্ট ভিনসেন্ট ও গ্রেনাডাইন ফুটবল ফেডারেশন (; এছাড়াও সংক্ষেপে এসভিজিএফএফ নামে পরিচিত) হচ্ছে সেন্ট ভিনসেন্ট ও গ্রেনাডাইনের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৭৯ সালে প্রতিষ্ঠিত হয়েছে। এটি প্রতিষ্ঠার ৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৭ বছর পর ১৯৮৬ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর সেন্ট ভিনসেন্ট ও গ্রেনাডাইনের রাজধানী কিংসটাউনে অবস্থিত।  এই সংস্থাটি সেন্ট ভিনসেন্ট ও গ্রেনাডাইনের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে এসভিজিএফএফ প্রিমিয়ার বিভাগের মতো প্রতিযোগিতার সকল কার্যক্রম পরিচালনা করে। বর্তমানে সেন্ট ভিনসেন্ট ও গ্রেনাডাইন ফুটবল ফেডারেশনের সভাপতির দায়িত্ব পালন করছেন কার্ল ডিকসন এবং সাধারণ সম্পাদকের দায়িত্ব পালন করছেন ডেভরন পোয়ার।  কর্মকর্তা   অবস্থান  নাম সভাপতি  কার্ল ডিকসন সহ-সভাপতি  ওটাশি স্প্রিং সাধারণ সম্পাদক  ডেভরন পোয়ার  কোষাধ্যক্ষ  ওটাশি স্প্রিং গণমাধ্যম এবং যোগাযোগ পরিচালক   প্রযুক্তিগত পরিচালক  কিথ অলিভিয়ের ফুটসাল সমন্বয়কারী   জাতীয় দলের কোচ (পুরুষ)  কেন্ডাল মার্কারি জাতীয় দলের কোচ (নারী)  কর্নেলিউস হিউগিন্স রেফারি সমন্বয়কারী  লরসন লুইস  তথ্যসূত্র  বহিঃসংযোগ     ফিফা-এ সেন্ট ভিনসেন্ট ও গ্রেনাডাইন ফুটবল ফেডারেশন    কনকাকাফ-এ সেন্ট ভিনসেন্ট ও গ্রেনাডাইন ফুটবল ফেডারেশন    বিষয়শ্রেণী:সেন্ট ভিনসেন্ট ও গ্রেনাডাইন ফুটবল ফেডারেশন বিষয়শ্রেণী:১৯৭৯-এ সেন্ট ভিনসেন্ট ও গ্রেনাডাইন-এ প্রতিষ্ঠিত বিষয়শ্রেণী:১৯৭৯-এ প্রতিষ্ঠিত ক্রীড়া সংস্থা বিষয়শ্রেণী:সেন্ট ভিনসেন্ট ও গ্রেনাডাইনের ক্রীড়া নিয়ন্ত্রণ সংস্থা বিষয়শ্রেণী:সেন্ট ভিনসেন্ট ও গ্রেনাডাইনের ফুটবল পরিচালনা পরিষদ বিষয়শ্রেণী:কনকাকাফের সদস্য
নওদা বুরুজ চাঁপাইনবাবগঞ্জ জেলার গোমস্তাপুর উপজেলার রহনপুরে অবস্থিত বর্তমানে সর্ব প্রাচীন প্রত্নসম্পদ ও লুকায়িত ইতিহাস সমৃদ্ধ স্থান। স্থানীয়ভাবে এটি ষাঁড়বুরুজ নামেও পরিচিত।  অবস্থান চাঁপাই নবাবগঞ্জের ২৮ মাইল পশ্চিমে অবস্থিত বিখ্যাত বাণিজ্য কেন্দ্র রহনপুর। পাশ দিয়ে বয়ে গেছে ক্ষুদ্র অথব খরস্রোতা নদী পুনর্ভবা। মহানন্দা ও পুনর্ভবার মিলনস্থল এর নিকটেই নওদা বুরুজ এর অবস্থান। রহনপুর রেল স্টেশনের ঠিক উত্তরে এক কিলোমিটার গেলেই বেশ কিছু উঁচু একটি ঢিবি নজরে পড়ে। গোমস্তাপুর উপজেলা থেকে প্রায় ৬-৭ কিলোমিটার দূরে নওদা নামক স্থানে এটি অবস্থিত। খালি চোখে দেখলে মনে হবে একটি বিশাল ঢিবি। কিন্তু অনুসন্ধানী চোখে দেখলে মনে হবে তমাশাচ্ছন্ন ইতিহাসের কালো মেঘে স্থানটি ঢাকা।  ইতিহাস রাজা লক্ষন সেনের আমলে রহনপুর বাণিজ্য নগরী হিসেবে জনপ্রিয়তা লাভ করে। বাণিজ্যিক কারণে রহনপুরেই তিনি গড়ে তোলেন সুরম্য অট্টালিকা। ষাঁড়বুরুজ নামে খ্যাত এই বিলীন অট্টালিকাটির প্রকৃত নাম শাহ্বুরুজ। শাহ্ শব্দের অর্থ বাদশা আর বুরুজ শব্দের অর্থ অট্টালিকা বা বালাখানা। যা পরবর্তীতে লোকমুখে ষাঁড়বুরুজ নামে খ্যাতি লাভ করে।  বাংলা বিজয়ী ইখতিয়ার উদ্দিন মুহম্মদ বিন বখতিয়ার খলজী এ পথে বাংলায় আগমন করেন এবং এ স্থানে কিছু সময় অবস্থান করেন। ইতিহাসে পরিচিত নদীয়া অঞ্চলটি এ স্থাপনাগুলির অঞ্চলের পাশেই অবস্থিত। যা পরবর্তীতে নওদা নামে পরিচিতি লাভ করে। বখতিয়ার খলজীর আগমনের সংবাদে ভীত সন্ত্রস্ত হয়ে রাজা লক্ষন সেন এ স্থান থেকে নদী পথে পলায়ন করেন। সেই থেকে এটি নওদা বুরুজ নামেও পরিচিত।  নওদা বুরুজের চতুষ্পার্শ্বেই শুধু নয়, গোটা রহনপুর এলাকাতেই প্রাচীনত্ব ও নগর সুলভ চিন্‌হ বিরাজমান। কোন কোন ইতিহাস অনুসন্ধানী রহনপুরে প্রাক মুসলিম যুগের উন্নত নগরীর অবস্থানের উল্লেখ করেছেন।  আরও দেখুন  বাংলাদেশের প্রত্নতাত্ত্বিক স্থানের তালিকা  রহনপুর রেলসেতু  রহনপুর অষ্টভূজি ইমারত  রহনপুর শহীদ মুক্তিযোদ্ধাদের গণকবর  তথ্যসূত্র  বিষয়শ্রেণী:বাংলাদেশের প্রাচীন নিদর্শন বিষয়শ্রেণী:প্রাচীন বাংলার জনপদ বিষয়শ্রেণী:চাঁপাইনবাবগঞ্জ জেলার দর্শনীয় স্থান বিষয়শ্রেণী:রহনপুর বিষয়শ্রেণী:চাঁপাইনবাবগঞ্জ জেলার প্রত্নতাত্ত্বিক স্থাপনা
থাড্ডিয়াস মাইকেল মাইক ফিন্ডলে (; জন্ম: ১৯ অক্টোবর, ১৯৪৩) সেন্ট ভিনসেন্টের ট্রোমাকা এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার ও প্রশাসক। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৬৯ থেকে ১৯৭৩ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে কম্বাইন্ড আইল্যান্ডস ও উইন্ডওয়ার্ড আইল্যান্ডস দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিং করতেন মাইক ফিন্ডলে।   খেলোয়াড়ী জীবন  ১৯৬৪-৬৫ মৌসুম থেকে ১৯৭৭-৭৮ মৌসুম পর্যন্ত মাইক ফিন্ডলে’র প্রথম-শ্রেণীর খেলোয়াড়ী জীবন চলমান ছিল।  সমগ্র খেলোয়াড়ী জীবনে দশটি টেস্টে অংশগ্রহণ করেছেন মাইক ফিন্ডলে। ২৬ জুন, ১৯৬৯ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৬ ফেব্রুয়ারি, ১৯৭৩ তারিখে কিংস্টনে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।  লিওয়ার্ড ও উইন্ডওয়ার্ড দ্বীপপুঞ্জের প্রথম খেলোয়াড় হিসেবে ওয়েস্ট ইন্ডিজ দলের প্রতিনিধিত্ব করেছেন। আলফন্সো রবার্টস সেন্ট ভিনসেন্টে জন্মগ্রহণ করলেও ত্রিনিদাদ দলে খেলার পর ওয়েস্ট ইন্ডিজের পক্ষে খেলেন। ১৯৬৮-৬৯ মৌসুমে অস্ট্রেলিয়া ও নিউজিল্যান্ড, ১৯৬৯ ও ১৯৭৬ সালে দুইবার ইংল্যান্ড গমন করেন। ওয়েস্ট ইন্ডিজ দলে অন্তর্ভুক্ত হবার পর অভিজ্ঞতা লাভ করতে থাকেন ও দলীয় সঙ্গীদের কাছ থেকে আন্তরিক সহযোগিতা পান।  পরবর্তীকালে মন্তব্য করেন যে, আমি কখনো প্রথমবারের মতো ওয়েস্ট ইন্ডিজ দলের সদস্যরূপে বিদেশ গমনের কথা ভুলতে পারবো না। অভিজ্ঞতাপূর্ণ খেলোয়াড় আমার ন্যায় তরুণ খেলোয়াড়ের উপদেষ্টার ভূমিকায় অবতীর্ণ হয়েছিলেন। ওয়েস হল আমার উপদেষ্টা ছিলেন। জ্যাকি হেনড্রিক্স দলের মূল উইকেট-রক্ষক ছিলেন। জ্যাকি আমার পাশে বসতেন ও তার অভিজ্ঞতা আমার মাঝে বিলিয়ে দিতেন।   অবসর  ক্রিকেট খেলা থেকে অবসর গ্রহণের পর মাইক ফিন্ডলে সাংবাদিক হিসেবে কাজ করেন ও খেলায় ধারাভাষ্যকর্মের সাথে যুক্ত ছিলেন। ওয়েস্ট ইন্ডিজ দলের নির্বাচকমণ্ডলীর সভাপতি হন ও ২০০২ সালে তাকে দায়িত্বভার ছেড়ে দিতে হয়েছিল। ৩ মে, ২০০৭ তারিখে ইংল্যান্ড সফরকে ঘিরে ওয়েস্ট ইন্ডিজ দলের ব্যবস্থাপকের দায়িত্বে নিযুক্তি লাভ করেন।   তথ্যসূত্র    বহিঃসংযোগ       বিষয়শ্রেণী:১৯৪৩-এ জন্ম বিষয়শ্রেণী:জীবিত ব্যক্তি বিষয়শ্রেণী:উইন্ডওয়ার্ড আইল্যান্ডসের ক্রিকেটার বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:কম্বাইন্ড আইল্যান্ডসের ক্রিকেটার বিষয়শ্রেণী:সেন্ট ভিনসেন্ট ও গ্রেনাডাইন্সের ক্রিকেটার বিষয়শ্রেণী:উইকেট-রক্ষক